Document ID: 32006R1582

ΚΑΝΟΝΙΣΜΌΣ (ΕΚ) αριθ. 1582/2006 ΤΟΥ ΣΥΜΒΟΥΛΊΟΥ
της 24ης Οκτωβρίου 2006
για τροποποίηση του κανονισμού (ΕΟΚ) αριθ. 1907/90, όσον αφορά την παρέκκλιση για το πλύσιμο των αυγών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, σχετικά με την κοινή οργάνωση της αγοράς στον τομέα των αυγών (1), και ιδίως το άρθρο 2 παράγραφος 2,
την πρόταση της Επιτροπής,
Εκτιμώντας τα ακόλουθα:
(1)
Το άρθρο 6 παράγραφος 4 του κανονισμού (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά (2) προβλέπει τα κριτήρια της παρέκκλισης που επιτρέπει στα κέντρα συσκευασίας να συνεχίσουν να πλένουν τα αυγά μέχρι τις 31 Δεκεμβρίου 2006. Δόθηκε παρέκκλιση σε 9 κέντρα συσκευασίας στη Σουηδία και σε ένα στις Κάτω Χώρες.
(2)
Ο κανονισμός (ΕΟΚ) αριθ. 1907/90 ανεκλήθη από τον κανονισμό (ΕΚ) αριθ. 1028/2006 του Συμβουλίου, της 19ης Ιουνίου 2006, σχετικά με τις προδιαγραφές εμπορίας για τα αυγά (3) την 1η Ιουλίου 2007. Έτσι η μεταβατική περίοδος για το πλύσιμο των αυγών παρατείνεται μέχρι την εν λόγω ημερομηνία.
(3)
Για το λόγο αυτό θα πρέπει να τροποποιηθεί αναλόγως ο κανονισμός (ΕΟΚ) αριθ. 1907/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο πρώτο εδάφιο του άρθρου 6 παράγραφος 4 του κανονισμού (ΕΟΚ) αριθ. 1907/90, η ημερομηνία «31 Δεκεμβρίου 2006» αντικαθίσταται με την ημερομηνία «30 Ιουνίου 2007».
Άρθρο 2
Ο παρών κανονισμός αρχίζει να ισχύει επτά ημέρες από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Οκτωβρίου 2006.

Labels: 3
17
15